Title: Zxczxc
Author: Karol Bergmann
Last saved by: robert.korec
Company: FEI

Správa zo zahraničnej pracovnej cesty

1.  Účastník ZPC:
 	
Titul, meno a priezvisko:   	Mgr. Róbert Korec

Pracovisko:                         	O OPV, SEZ 
                                            	MŠVVaŠ SR, Stromová 1, 813 30 Bratislava
Pracovné zaradenie:         	hlavný štátny radca, odbor pre OPV , SEZ
Funkcia:                                manažér programovania pre OPV Vzdelávanie
Znalosť jazykov:                	AJ, RJ
Ďalší účastníci:             	-

2.  Zahraničná pracovná cesta:

Štát:                                     	Belgicko
Mesto:                                 	Spa
Vykonaná v dňoch:             	6. - 9. december 2010
Prijímajúca organizácia:    	Európska komisia, Brusel
Účel cesty:                            	ESF committee meetings 
Spôsob financovania:    	pobytové hradilo MŠVVaŠ SR z prostriedkov technickej pomoci OPV, cestovné refundované Európskou komisiou

3.  Rámcový program pobytu:

6. 12. 2010	10:25	Odlet z Viedne - Schwechat
	12:55	Prílet do Bruselu
	15.30 	Príchod do Spa

7. 12. 2010         09:30 – 16:00   ESF TWG (Technická pracovná skupina)
16:30 – 18:00  návšteva „Campus automobile Technologies Spa-Francorcamps“
                            18.00 – 23:00  návšteva  Stavelot Abbey

8. 12. 2010	 09:30 – 13.00	ESF TWG (Technická pracovná skupina)
 14:30 – 16.30       Governments preparatory meeting (zástupcovia vládneho sektora)
 18:00 – 23:00       návšteva Le Grand Cursius

9.12.2010	09:00 – 16:30 ESF Committee Plenary session (plenárne zasadnutie Výboru ESF)

4.  Stručný priebeh rokovaní, resp.  študijného pobytu:

V prvý pracovný deň boli na programe prezentácie niektorých členských krajín.
Prezentácia zástupcu z Bulharska sa venovala problematike administratívnych kapacít. Operačný program Administratívne kapacity má alokáciu 180 MEUR a je momentálne najúspešnejším programom v Bulharsku čo sa týka pokroku v jeho implementácii. Víziou OP AK je štátny zamestnanec,ktorý je kreatívnejší a flexibilnejší. OP je zameraný na budovanie e-governmentu a tiež na aktívne zapojenie verejnosti do rozhodovacích procesov. Kontakt r.laskova@minfin.bg, www.opac.government.bg, www.minfin.bg. 
Lukasz Wardyn z EK –DG Employment predstavil výsledky Hodnotenia budovania administratívnych a inštitucionálnych kapacít a úlohy ESF v tomto procese. Analyzované boli relevantné dokumenty vo všetkých ČŠ pričom 10 ČŠ bolo analyzovaných podrobnejšie. Ukázalo sa, že na projektovej úrovni sa úspešnými faktormi javia: zapojenie občianskej verejnosti a sociálnych partnerov, politická vôľa, jasné zadefinovanie zodpovedností a zapojenie sa do výmeny výsledkov dobrej praxe.
Spoločnosť Delloitte predstavila záverečnú správu „Developing of Clearing houses for Cohesion Policy – reporting at national and regional level.
Odporúčania: 
-	vyvinúť „clearing house“ – informačný sprostredkovateľ, ktorý by prepojil rozdielne databázy, ktorý by si vymieňali dáta na regionálnej a národnej úrovni,
-	vytvoriť „one-stop-shop“ na elektronickú výmenu informácií s prijímateľmi
Zistenia:
-	niektoré krajiny majú centrálne portály/databázy,
-	administratívna záťaž pre prijímateľov meraná počas projektu zostáva rovnaká ako pred niekoľkými rokmi,
-	národné portály by sa mohli zlepšiť pokročilejšími funkcionalitami na zľahčenie práce pre RO a prijímateľov,
-	„good practise“ portály sú technicky ľahko implementovateľné a nie je na to potrebný dlhý čas,
-	najlepší spôsob na zavedenie lepších systémov je zdieľanie dobrých skúseností medzi ČŠ, stanovenie minimálnych princípov na fungovanie systémov cez nové nariadenia na PO 2014-2020,
-	administrácia ESF projektov vo väčšine ČŠ je analogická ako u ostatných ŠF, 
-	portály umožňujú prijímateľom použitie širokého množstva funkcionalít ako sú napr. vkladanie informácií o realizácii projektov alebo elektronické podávanie formulárov,
-	iba cca 50% portálov poskytuje všeobecné informácie a usmernenia na základnej úrovni,
-	niektoré portály ponúkajú preddefinované formuláre, automatizované procesy, ktoré umožňujú prijímateľom sledovať stav implementácie projektu
CZE upozornila na riziko presofistikovania systému množstvom funkcionalít v súvislosti s komplikáciami jeho následného využívania tisíckami užívateľov. Je potrebné byť opatrný dávať do budúcich nariadení zásady nastavenia informačných systémov.

Ďalšia prezentácia EK sa venovala výsledkom prieskumu využívania Programu CŽV (LLP) a ESF, do ktorého sa zapojilo 10 ČŠ.
V budúcom období po roku 2013 by ESF a LLP mali spoločne zdieľať ciele programu EÚ 2020 ako aj iniciatívy Mládež v akcii a Agendy for new skills and jobs.
Silné stránky LLP:
-	existujúca sieť pre spoluprácu v rámci implementácie,
-	štrukturovaná výmena úspešných výsledkov,
-	jednoduchý manažment pri mobilitných grantoch (používanie „flat rate“ a „lump sums“),
-	málo nezrovnalostí
-	vysoký stupeň čerpania, programu,
-	transparentný systém riadenia programu založený na spoľahlivosti národných agentúr.
Návrhy do budúcnosti:
-	zjednodušenie na uľahčenie dosiahnutia komplementarity využitia oboch nástrojov ESF a LLP,
-	vzájomné zdieľanie riadiacich orgánov,
-	jasnejšie deliace línie čo sa týka podpory cieľových skupín v oblasti medzin. mobility.

8.12.2010
Predmetom diskusie počas ďalšieho dňa boli návrhy Komisie v rámci budúceho nastavenia ESF v PO 2014-2020.
Tematická koncentrácia – EK stanoví prioritné oblasti/témy a ČS sa bude rozhodovať, ktoré opatrenia si z nich vyberie.
Kondicionality – náročná oblasť na diskusiu
Budúce nastavenie orgánov a procesov – dodržanie transparentného riadenia, nastavenie kontrolného systému, flexibilita a zjednodušenie ako kľúčové slová.
V ďalšej prezentácii Komisia informovala prítomných o stave čerpania ČŠ a stave naplnenia pravidla N+2 a N+3 (6 krajín je rizikových z hľadiska N+2 k 31.12.2010.

9.12.2010
Plenárne rokovanie výboru ESF
Prezentácia BussinessEurope o Inkluzívnom pracovnom trhu
-	vznesená poznámka o nečerpaní prostriedkov na projekty v čase krízy (SK spomenutá ako jeden z ČS s dlhým procesom schvaľovania projektov a ich financovania z ESF)
-	HU obava z informácie o chýbajúcom dialógu vlády so sociálnymi partnermi po voľbách
Prezentácia na Budget review:
ETUC – text by mal byť viac vybalancovaný so silným prepojením na Európsku stratégiu zamestnanosti, ESF v EÚ 2020 by nemal byť iba spomenutý, ale jeho úloha by mala byť posilnená ako jeden zo základných pilierov napĺňania stratégie.
Core indikátory – Komisia má úmysel vytvoriť set spoločných porovnateľných indikátorov na úrovni výstupu/meranie objemov a počtov; ak tam budú aj indikátory na úrovni výsledku a dopadu, tieto budú na dobrovoľnej báze.
Result-based approach (prístup založený na sledovaní výsledkov programu) – v diskusii sa ukázalo, že niektoré krajiny vedia viac preukázať to čo dosiahli cez ESF, niektoré menej. ČŠ by mali tento prístup brať viac pozitívne v súlade s návrhom výboru ESF, inak posolstvo a zmysel tohto prístupu budú v rámci negociácií o budúcom rozpočte nejasné.

5.  Odporúčané závery:

Vzhľadom na súčasné formovanie podoby ESF pre programové obdobie 2014-2020 je dôležité aby relevantné subjekty, najmä riadiaci orgán pre OP Vzdelávanie bol zapojený do verejného pripomienkovania dokumentu „Draft ESF Committee Opinion on the future of ESF in the context of 5th Cohesion Report and Budget Review“ do 31.1.2011.

6.   Prehľad prinesenej dokumentácie a miesto jej uloženia

Prinesená dokumentácia je k dispozícii u účastníka ZPC. Materiály sú elektronicky dostupné na http://circa.europa.eu/Members/irc/empl/comite_fse/library?l=/.

7.   Osobitne vyhodnotený očakávaný prínos ZPC

Z hľadiska práve prebiehajúcich intenzívnych rokovaní o budúcej podobe kohéznej politiky a v rámci nej využívania ESF boli informácie dôležité pre RO pre OP Vzdelávanie.

8.    Spôsob zverejnenia výsledkov ZPC, prenos získaných informácií
Správa zo ZPC bude štandardne zverejnená na internetovej stránke MŠVVaŠ SR a interne v rámci zdieľaného adresára na odbore pre OPV.

Súhlasím so zverejnením správy na internete

Správu vypracoval: Mgr. Róbert Korec, OOPV
Dátum: 22.12.2010

Správu schválil:  Mgr. Roderik Klinda, GR SEZ

Poznámka:
Správu zo ZPC je potrebné vypracovať do 10 dní od jej ukončenia a v papierovej aj elektronickej forme predložiť na Sekciu medzinárodnej spolupráce MŠVVaŠ SR.